grb_mali

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Klasa: 306-01/22-01/01

Ur. broj: 238-14-02-24-4

Kloštar Ivanić, 13.02.2024.

GODIŠNJE IZVJEŠĆE O PROVEDBI

PROVEDBENOG PROGRAMA OPĆINE KLOŠTAR IVANIĆ

za mandatno razdoblje 2021.-2025.

za razdoblje od 01. siječnja 2023. do 31. prosinca 2023. godine

# PREGLED STANJA U UPRAVNOM PODRUČJU

Godišnje izvješće o provedbi Provedbenog programa Općine Kloštar Ivanić 2021. – 2025. za 2023. godinu izrađeno je u skladu s Uputom za izradu (polu)godišnjeg izvješća o provedbi provedbenog programa tijela državne uprave, Ministarstva regionalnog razvoja i fondova Europske unije kao koordinacijskom tijelu u sustavu strateškog planiranja i upravljanja razvojem Republike Hrvatske, iz prosinca 2021. godine, a kojom je definirana struktura i sadržaj istog. U skladu s Uputom, Godišnje izvješće se sastoji od tekstualnog dijela (u word formatu) i tabličnog predloška izvješća koji se izrađuje zasebno i dostavlja u xslx. formatu uz tekstualni dio izvješća. Tablični predložak Godišnjeg izvješća o provedbi provedbenog programa sadrži tablične podatke o ostvarenoj vrijednosti pokazatelja rezultata u izvještajnom razdoblju, iznosima utrošenih proračunskih sredstava, postignuću ključnih točaka ostvarenja, statusu provedbe mjere te opis statusa provedbe mjere, također zasebno za svako upravno područje u nadležnosti Općine.

U skladu s člankom 19. Zakona o lokalnoj i područnoj (regionalnoj) samoupravi, Općina Kloštar Ivanić u svom samoupravnom djelokrugu obavlja poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose na: - uređenje naselja i stanovanje, - prostorno i urbanističko planiranje, - komunalno gospodarstvo, - brigu o djeci, - socijalnu skrb, - primarnu zdravstvenu zaštitu, - odgoj i osnovno obrazovanje, - kulturu, tjelesnu kulturu i šport, - zaštitu potrošača, - zaštitu i unapređenje prirodnog okoliša, - protupožarnu i civilnu zaštitu, - promet na svom području - te ostale poslove sukladno posebnim zakonima.

Općina Kloštar Ivanić je krajem prosinca 2021. godine donijela Provedbeni program za razdoblje 2021. – 2025. godine. Provedbeni program je kratkoročni akt strateškog planiranja od nacionalnog značaja koji opisuje viziju, misiju, izazove i razvojne potrebe koje proizlaze iz djelokruga rada Općine. U odnosu na mjere i ciljeve planirane Provedbenim programom, tijekom izvještajnog razdoblja susreli smo se izazovima gospodarskog oporavka od zdravstvenih i društveno-ekonomskih posljedica pandemije COVID-19. Općina Kloštar Ivanić obavljala je sve poslove iz svoje nadležnosti, uz poduzimanje svih potrebnih preventivnih mjera sukladno okolnostima te odlukama i uputama nadležnih tijela s ciljem sprječavanja širenja zaraze koronavirusom te zaštite zdravlja i sigurnosti stranaka i službenika Općine.

# 2. IZVJEŠĆE O NAPRETKU U PROVEDBI MJERA

Općina Kloštar Ivanić je Provedbenim programom za razdoblje 2021.-2025. postavila ukupno 21 mjeru, a u nastavku daje se sažeti prikaz podataka o proračunskim sredstvima utrošenim za svaku pojedinu mjeru, ostvareni napredak u provedbi mjera, aktivnosti i projekata, te ostvarivanju pokazatelja rezultata.

1. **Redovan rad izvršnog tijela, predstavničkih tijela i upravnih tijela samoupravne jedinice**

Mjera se ostvaruje u okviru planiranih aktivnosti.

Ključne točke ostvarenja mjere:

* osigurana redovna djelatnost predstavničkih, izvršnih i radnih tijela, političkih stranaka te redovno održavanje izbora.

Za unaprjeđenje rada izvršnog tijela, predstavničkih tijela i upravnih tijela samoupravne jedinice planirane su naknade za rad, naknade za političke stranke te je planirano redovno održavanje izbora.

Općina teži konstantnom unaprjeđivanju rada općinske uprave s ciljem poboljšanja obavljanja poslova i provođenja aktivnosti iz samoupravnog djelokruga uključujući suradnju sa lokalnom zajednicom.

U 2023. godini za ovu mjeru utrošeno je 17.034,35 eura.

1. **Materijalni rashodi vezani za rad upravnih tijela i administracije**

Mjera se ostvaruje u okviru planiranih aktivnosti.

Ključne točke ostvarenja mjere:

* Plaćeni svi izdaci potrebni za redovan rad općinske uprave

Za redovan rad upravnih tijela i administracije planirani su materijalni rashodi i rashodi za usluge, rashodi za zaposlene, plaće, proračunska pričuva te otplata zajmova.

Općina provodi ovu mjeru u svrhu omogućavanja redovnog rada upravnih tijela i administracije.

U 2023. godini za ovu mjeru utrošeno je 639.391,56 eura.

1. **Jačanje kompetencija i unapređenje sustava lokalne uprave**

Mjera se ostvaruje u okviru planiranih aktivnosti.

Ključne točke ostvarenja mjere:

* Nabavljena oprema
* Kupljen računalni softver

U svrhu modernizacije i informatizacije lokalne uprave planirani su izdaci za postrojenja i opremu, računalne programe, E-račune te se dodjeljuju nagrade za ostvarena postignuća.

U 2023. godini za ovu mjeru utrošeno je 65.252,53 eura.

1. **Unaprjeđenje i energetska obnova objekata javne i stambene namjene**

Mjera se ostvaruje u okviru planiranih aktivnosti.

Ključne točke ostvarenja mjere:

* Objavljeni natječaji i oglasi
* Sanirani plinovod
* Redovno održavane zgrade
* Izgrađen i adaptiran društveni dom
* Izrađena projektna dokumentacija i izvršen nadzor

U okviru ove mjere planirana su financijska sredstva za slijedeće aktivnosti: konzultantske usluge, održavanje zgrada za redovno korištenje, izgradnju i dodatna ulaganja na zgradama,

izradu projektne dokumentacije i nadzor, energetska obnova zgrada JLS.

U 2023. godini za ovu mjeru utrošeno je 1.412.286,82 eura.

1. **Aktivnosti vezane za izgradnju i održavanje komunalne infrastrukture**

Mjera se ostvaruje u okviru planiranih aktivnosti.

Ključne točke ostvarenja mjere:

* Sanirane i održavane nerazvrstane ceste i pješačke staze
* Rekonstruirane prometnice i javne površine

Općina Kloštar Ivanić provodi skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje cesta.

Provođenje navedene mjere obuhvaćeno je Programom održavanja komunalne infrastrukture na području Općine Kloštar Ivanić za 2023.godinu.

U 2023. godini za ovu mjeru utrošeno je 720.306,78 eura.

1. **Održavanje javnih površina**

Mjera se ostvaruje u okviru planiranih aktivnosti.

Ključne točke ostvarenja mjere:

* Uređene javno zelene površine

Općina Kloštar Ivanić u sklopu mjere provodi košnju, orezivanje i sakupljanje biološkog otpada s javnih zelenih površina, obnovu, održavanje i njegu drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima i druge poslove potrebne za održavanje zelenih površina.

Provođenje navedene mjere obuhvaćeno je Programom održavanja komunalne infrastrukture na području Općine Kloštar Ivanić za 2023. godinu.

U 2023. godini za ovu mjeru utrošeno je 36.970,96 eura.

1. **Unaprjeđenje energetske infrastrukture**

Mjera se ostvaruje u okviru planiranih aktivnosti.

Ključne točke ostvarenja mjere:

* Otklonjeni prijavljeni kvarovi
* Promijenjena rasvjetna tijela javne rasvjete

Provođenje navedene mjere obuhvaćeno je Programom održavanja komunalne infrastrukture na području Općine Kloštar Ivanić za 2023.godinu.

U 2023. godini za ovu mjeru utrošeno je 46079,26 eura.

1. **Održavanje i izgradnja groblja i objekata na groblju**

Mjera se ostvaruje u okviru planiranih aktivnosti.

Ključne točke ostvarenja mjere:

* Izgrađene staze/ograde i zelene ograde na groblju
* Srušena i zasađena stabla
* Izgrađene nove grobnice i uređena površina na groblju

Općina Kloštar Ivanić u sklopu mjere provodi sljedeće aktivnosti: izradu grobnih okvira, uređenja na grobljima, izradu grobnica i izradu kazeta za polaganje urne.

Provođenje navedene mjere obuhvaćeno je Programom građenja komunalne infrastrukture na području Općine Kloštar Ivanić za 2023.godinu.

Održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja obuhvaćeno je Programom održavanja komunalne infrastrukture na području Općine Kloštar Ivanić za 2023. godinu.

U 2023. godini za ovu mjeru utrošeno je 75.520,23 eura.

1. **Razvoj i uspostavljanje održivog sustava vodoopskrbe i odvodnje**

Mjera se ostvaruje u okviru planiranih aktivnosti.

Ključne točke ostvarenja mjere:

* Izvesti određene građevinske radove za odvodnju atmosferskih voda

Općina Kloštar Ivanić u sklopu mjere provodi osiguranje prihvata, odvodnje i ispuštanja oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Provođenje navedene mjere obuhvaćeno je Programom održavanja komunalne infrastrukture na području Općine Kloštar Ivanić za 2023.godinu.

U 2023. godini za ovu mjeru utrošeno je 65.473,50 eura.

1. **Aktivnosti vezane za poticanje razvoja poduzetništva i gospodarstva**

Mjera se ostvaruje u okviru planiranih aktivnosti.

Ključne točke ostvarenja mjere:

* Sanirani poljski putevi
* Proveden natječaj raspolaganja poljoprivrednim zemljištem u vlasništvu RH na području Općine Kloštar Ivanić
* Provedeni projekti razvojnih agencija

Općina Kloštar Ivanić u sklopu mjere provodi slijedeće aktivnosti: održavanje poljoprivredne infrastrukture, usluge pripreme i provođenja natječaja raspolaganja poljoprivrednim zemljištem u vlasništvu RH na području Općine Kloštar Ivanić, poticanje razvojnih agencija (LAG Moslavina).

U 2023. godini za ovu mjeru utrošeno je 13.725,08 eura.

1. **Razvoj i pružanje potpora poduzetničkim institucijama i pružanje potpora MSP**

Mjera se ostvaruje u okviru planiranih aktivnosti.

Ključne točke ostvarenja mjere:

* Podmireni troškovi kredita proljetne sjetve
* Subvencionirano osiguranje u poljoprivredi
* Podmireni troškovi umjetnog osjemenjivanja krava plotkinja
* Dodijeljene subvencije uzgojno-selekcijskog rada
* Dodijeljena sredstva poljoprivrednim udrugama
* Podmireni troškovi umjetnog osjemenjivanja krmača
* Kupljena sjemena djeteline i DTS
* Nabavljene markice za telad
* Podmireni troškovi ultrazvuka krava
* Dodijeljene subvencije obrtnicima, malim i srednjim poduzetnicima
* Dodijeljene potpore novootvorenim tvrtkama i obrtima

Provođenje navedene mjere obuhvaćeno je Programom javnih potreba u poljoprivredi Općine Kloštar Ivanić u 2023. godini i Programom poticanja razvoja poduzetništva Općine Kloštar Ivanić za 2023. godinu.

U 2023. godini za ovu mjeru utrošeno je 94.156,17 eura.

1. **Poticanje održivog razvoja turizma**

Mjera se ostvaruje u okviru planiranih aktivnosti.

Ključne točke ostvarenja mjere:

* Organizirane manifestacije i vjerski događaji

Provođenje navedene mjere uključuje i financiranje turističkih projekata Općine Kloštar Ivanić kroz suradnji sa TZ Ivanić\_Grad

U 2023. godini za ovu mjeru utrošeno je 40.082,66 eura.

1. **Redovna djelatnost osnovnih škola**

Mjera se ostvaruje u okviru planiranih aktivnosti.

Ključne točke ostvarenja mjere:

* Nabavljena oprema i uređeni prostori
* Osiguran produženi boravak za učenike

Općina Kloštar Ivanić kroz mjeru potiče napredak i razvoj osnovnoškolskog obrazovanja.

U 2023. godini za ovu mjeru utrošeno je 92.538,31 eura.

1. **Redovna djelatnost vrtića**

Mjera se ostvaruje u okviru planiranih aktivnosti.

Ključne točke ostvarenja mjere:

* Upisana djeca u vrtićima

Provođenje navedene mjere obuhvaćeno je Programom javnih potreba u predškolskom odgoju i obrazovanju u Općini Kloštar Ivanić u 2023. godini kojim se utvrđuje interes, opseg i način razvoja predškolskog odgoja i obrazovanja te način financiranja.

U 2023. godini za ovu mjeru utrošeno je 876.444,31 eura.

1. **Dodjela stipendija za visoko i srednjoškolsko obrazovanje i slično**

Mjera se ostvaruje u okviru planiranih aktivnosti.

Ključne točke ostvarenja mjere:

* Podmireni troškovi prijevoza studenata
* Izdvojena sredstva za školu plivanja
* Dodijeljene novčane stipendije

Provođenje navedene mjere obuhvaćeno je Programom socijalnih potreba za 2023. g. i Pravilnikom o stipendiranju učenika i studenata Općine Kloštar Ivanić kojim se utvrđuju procedura i uvjeti.

U 2023. godini za ovu mjeru utrošeno je 45.307,92 eura.

1. **Pružanje socijalne zaštite i unaprjeđenje kvalitete života građana**

Mjera se ostvaruje u okviru planiranih aktivnosti.

Ključne točke ostvarenja mjere:

* Dodijeljene novčane pomoći
* Dodijeljene novčane pomoći
* Podmireni pogrebni troškovi
* Podmireni troškovi ljetovanja socijalno potrebitih učenika
* Dodijeljena sredstva socijalnim udrugama
* Prevezeni pokojnici na obdukciju
* Dodijeljene donacije vjerskim zajednicama

Provođenje navedene mjere obuhvaćeno je Programom socijalnih potreba za 2023. g. i Pravilnikom o financiranju javnih potreba od interesa za opće dobro koje provode udruge na području Općine Kloštar Ivanić.

U 2023. godini za ovu mjeru utrošeno je 62.110,56 eura.

1. **Aktivnosti vezane za zaštitu i unaprjeđenje zdravlja građana**

Mjera se ostvaruje u okviru planiranih aktivnosti.

Ključne točke ostvarenja mjere:

* Obavljena deratizacija, dezinsekcija i dezinfekcija
* Obavljeni sanitarno higijeničarski poslovi
* Dodijeljene subvencije za kastraciju i sterilizaciju
* Organiziranje aktivnosti sportskih klubova

Općina Kloštar Ivanić u sklopu mjere provodi obvezne preventivne dezinfekcije, dezinsekcije i deratizacije radi sustavnog suzbijanja insekata i glodavaca, kao i hvatanje te zbrinjavanje pasa i mačaka bez nadzora te uklanjanje uginulih pasa i mačaka i drugih životinja s javnih površina. Navedeno je obuhvaćeno Programom održavanja komunalne infrastrukture na području Općine Kloštar Ivanić za 2023.godinu.

Također, Općina Kloštar Ivanić financira programe koji se temelje na poticanju i promicanju sportskih aktivnosti (osobito djece i mladih), sportskih rekreacijskih aktivnostima građana te provođenje sportskih takmičenja sve sukladno Programu javnih potreba u sportu na području Općine Kloštar Ivanić u 2023. godini, kao i Pravilnikom o financiranju javnih potreba od interesa za opće dobro koje provode udruge na području Općine Kloštar Ivanić.

U 2023. godini za ovu mjeru utrošeno je 90.069,11 eura.

1. **Aktivnosti vezane za pružanje vatrogasne i civilne zaštite**

Mjera se ostvaruje u okviru planiranih aktivnosti.

Ključne točke ostvarenja mjere:

* broj intervencija zaštite i spašavanja
* površina općine ugrožena poplavom u m2
* broj stanovnika

Općina Kloštar Ivanić u sklopu mjere financira rad Stožera civilne zaštite Općine Kloštar Ivanić, operativne snage vatrogastva, GDCK Ivanić-Grad, HGSS – Stanicu Zagreb. Kroz godišnje izvještajno razdoblje Općina Kloštar Ivanić sudjelovala je u zbrinjavanju raseljenih osoba iz Ukrajine.

U 2023. godini za ovu mjeru utrošeno je 107.254,94 eura.

1. **Aktivnosti vezane za unaprjeđenje stanovanja**

Mjera se ostvaruje u okviru planiranih aktivnosti.

Ključne točke ostvarenja mjere:

* Postavljene sprave na dječjim igralištima
* Provedba programa zaštite divljači izvan lovišta

U 2023. godini za ovu mjeru utrošeno je 66.331,05 eura.

1. **Promicanje kulture i kulturnih sadržaja**

Mjera se ostvaruje u okviru planiranih aktivnosti.

Ključne točke ostvarenja mjere:

* Provedene aktivnosti u svrhu promicanja kulture

Općina Kloštar Ivanić financira programe koji se temelje na očuvanju i promicanju autohtone kulturne baštine, izvornih običaja i tradicije Republike Hrvatske i Općine Kloštar Ivanić te kojima se zadovoljavaju potrebe građana Općine Kloštar Ivanić u području kulture (osobito djece i mladih) sve sukladno Programu javnih potreba u kulturi na području Općine Kloštar Ivanić u 2023. godini, kao i Pravilnikom o financiranju javnih potreba od interesa za opće dobro koje provode udruge na području Općine Kloštar Ivanić.

U 2023. godini za ovu mjeru utrošeno je 83.841,88 eura.

1. **Uspostava cjelovitog sustava za održivo gospodarenje otpadom**

Mjera se ostvaruje u okviru planiranih aktivnosti.

Ključne točke ostvarenja mjere:

* Odvezen i zbrinut otpad, sanirano Tarna i reciklažno dvorište
* Odvezeno smeće i zbrinuti otpad sa divljih deponija

Općina Kloštar Ivanić provodi prikupljanje komunalnog otpada sa divljih odlagališta te njegov odvoz i odlaganje na odlagališta komunalnog otpada kao i saniranje i zatvaranje divljeg odlagališta. Također, podmiruje troškove rada i održavanja reciklažnog dvorišta, a koje je dano na upravljanje Ivakop – u d.o.o., komunalnom poduzeću u suvlasništvu Općine Kloštar Ivanić. U godišnjem razdoblju Općine Kloštar Ivanić sudjelovala je u aktivnostima dodjele spremnika za odvojeno prikupljanje komunalnog otpada građanima sa svog područja koji projekt nabave je sufinancirala EU putem Fonda za zaštitu okoliša i energetsku učinkovitost.

U 2023. godini za ovu mjeru utrošeno je 43.367,53 eura.

# DOPRINOS OSTVARENJU CILJEVA JAVNIH POLITIKA

Provedbom mjera utvrđenih u Provedbenom programu Općine Kloštar Ivanić 2021. – 2025. doprinosi se sljedećim ciljevima odnosno prioritetima:

1. Razvoj i unaprjeđenje institucionalnih kapaciteta
2. Modernizacija i jačanje komunalne infrastrukture
3. Razvoj konkurentnog i održivog gospodarstva, malog i srednjeg poduzetništva te poljoprivrede
4. Razvoj ljudskih potencijala i unaprjeđenje kvalitete života lokalnog stanovništva
5. Zaštita i očuvanje okoliša i kulturne baštine

Kroz cijelu 2023. godinu, Općina Kloštar Ivanić nastojala je svim naporima, a sukladno financijskim sredstvima, postići ciljanu vrijednost. Općina Kloštar Ivanić će i u budućem razdoblju težiti ostvarenju zacrtanih ciljeva, kako bi svojim mještanima osigurala bolji i kvalitetniji život, a isto tako kako bi u najvećoj mjeri doprinijela ostvarenju ciljeva javnih politika.

Općinski načelnik:

Željko Filipović